armvectores/hy_wikipedia_2023 huggingface dataset:
Ափրահատ

Ափրահատ (ասորերեն՝ ܐܦܪܗܛ, հին հունարեն՝ Ἀφραάτης, մոտ 270 - մոտ 345, Ադիաբենե, Սասանյան Պարսկաստան), ասորի եկեղեցական գործիչ (հավանաբար եղել է եպիսկոպոս), վանական, ասորական ամենանշանավոր եկեղեցական հայրերից մեկը։ Նրա մասին շատ սակավ կենսագրական տվյալներ են պահպանվել։


== Աշխատություններ ==
Ափրահատից պահպանվել են 23 ճառեր՝ ասորերեն և հայերեն լեզուներով։ Հայ իրականության մեջ այս ճառերը հայտնի են Հակոբ Մծբնացու, իսկ որոշ դեպքերում էլ Հայոց Կաթողիկոս Արիստակես Ա-ի անուներով։ 1-10 ճառերը, որոնք գրվել են 337 թվականին, նվիրված են հավատքին (1), սիրուն (2), պահքին (3), աղոթքին (4), պատերազմին (5), Ուխտի որդիներին (6), ապաշխարությանը (7), մեռյալներից հարություն առնելուն (8), հնազանդությանը (9) և հոգևոր հովիվներին (10) վերաբերող զանազան հարցերին։ 11-23 ճառերը գրվել են 344 թվականին և ունեն ընդգծված հակահուդայական բնույթ։ Այս ճառերում հեղինակն անդրադառնում է թլպատմանը (11), Զատիկին (12), Շաբաթին (13), աչալրջությանը (14), ուտելիքի զատմանը (15), հրեաների ընտրյալ ազգ լինելուն (16), Մեսիայի Աստծո Որդի լինելու հանգամանքին (17), կուսության (18), հրեաների վերստին միավորման (19), աղքատախնամության (20), հալածանքներին (21), մահվան և վերջին ժամանակներին (22), քրիստոնեական խորհրդանշան հանդիսացող խաղողի ողկույզին (23) վերաբերող խնդիրներին։ Ափրահատն իր աշխատությունների մեջ հիմնականում օգտագործում է 2-րդ դարի ասորի աստվածաբան Տատիանոսի կողմից կազմած և «Դիատեսսարոն» անվանումն ստացած չորս Ավետարանների հիման վրա կազմված համապատումը։ Ըստ Ափրահատի՝ Աստվածաշնչի մաս չեն կազմում նորկտակարանյան Կաթողիկե թղթերը և Հայտնության գիրքը։


== Գրականություն ==
Diana Juhl: Die Askese im Liber graduum und bei Afrahat: eine vergleichende Studie zur frühsyrischen Frömmigkeit. Wiesbaden: Harrassowitz, 1996.
Peter Bruns: Das Christusbild Aphrahats des Persischen Weisen, Bonn: Borengässer 1990.
Peter Bruns: Aphrahat der Persische Weise, in: Wassilios Klein (Hrsg.), Syrische Kirchenväter, Stuttgart 2004, S. 31.
Leo Haefeli: Stilmittel bei Afrahat, Zürich 1932.
Ignatius Ortiz de Urbina: Die Gottheit Christi bei Aphrahat, Rom 1933.


== Ծանոթագրություններ ==


== Տես նաև ==
Ասորական եկեղեցական հայրեր
Կիրյու

Կիրյու (ռուս.՝ Кирью), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Նիվշերա գետի աջ ափին 152 կմ հեռավորության վրա։ Գետի երկարությունը կազմում է 12 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Վիչեգդա գետն է սկսած ակունքից մինչև Սիկտիվկար քաղաք, գետի ենթաավազանը Վիչեգդա, գետի գետային ավազանը 
Հյուսիսային Դվինա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03020200112103000016781
Կոդը ըստ հիդրոլոգիական հետազոտության (ՌԴ) — 103001678
Ավազանի կոդը — 03.02.02.001
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Վիեդմա (լիճ)

Վիեդմա լիճ (իսպ.՝ Lago Viedma),  սառցադաշտային ծագման լիճ Հարավային Պատագոնիայում՝ Արգենտինայի և Չիլիի սահմանի մերձակայքում։
Իր մեծությամբ երկրորդն է Արգենտինայում։ Լիճն այդպես է անվանվել ի պատիվ իսպանացի ճանապարհորդ, Հարավային Ամերիկայի հետազոտող Անտոնիո դե Վիեդմայի, ով 1783 թվականին, առաջինը եվրոպացիների մեջ, հասել է այս ափերին։ Լճի մերձակայքում են գտնվում Էլ Չատլեն քաղաքը և Անդյան լեռնաշղթայի բարձր գագաթներից Սեռո Տոռեն ու Ֆիցռոյը (բարձրությունը ծովի մակերևույթից՝ 3375 մետր), որոնք ընդգրկված են լեռնագնացների (ալպինիստների) շրջանում հետաքրքրություն առաջացնող լեռնագագաթների ցանկի մեջ։
Լիճը հիմնականում սնվում է Վիեդմա սառցադաշտի հալոցքի ջրերով. սառցադաշտի լեզվակներից մեկը՝ հինգ կիլոմետր լայնությամբ, կպած է լճի արևմտյան ափին։ Սարալանջին և հարթավայրում գերակշռող դարչնագույնը, կանաչի բացակայությունը բացատրվում են հողածածկի վրա սառույցների գործած ազդեցությամբ։
Վիեդմա լիճը գտնվում է ծովի մակերևույթից 254 մետր բարձրության վրա։
Նրանից սկիզբ է առնում Լեոնա գետը, որը մուտք է գործում Արխենտինո լիճը, հատում այն և այնուհետև Ռիո Սանտա Կրուս անվան տակ շարունակում իր ճանապարհը դեպի Ատլանտյան օվկիանոս։
Լճի մեծ մասը գտնվում է Արգենտինայի տարածքում։ Նրա արևմտյան ափը հասնում է Հարավային Պատագոնիայի սառույցների դաշտին, որտեղ Արգենտինայի և Չիլիի միջև սահմանը դեռևս մնում է առկախյալ, անորոշ վիճակում։
Վիեդմա լիճը ներառված է Լոս Գլասիարիս ազգային պարկի մեջ, որը, ՅՈՒՆԵՍԿՕ-ի որոշմամբ, 1981 թվականից ի վեր համարվում է համաշխարհային ժառանգության մաս։


== Տես նաև ==
Սան Մարտին (լիճ)
Լագո Արխենտինո


== Ծանոթագրություններ ==


== Արտաքին հղումներ ==
(Իսպաներեն) Carte détaillée de la province de Santa Cruz
Անծանոթը Սենից

Անծանոթը Սենից (ֆր.՝ L’Inconnue de la Seine, մոտ 1865 - մոտ 1885, Փարիզ), 16-ամյա աղջկա չճանաչված դիակը, որը գտել են Սեն գետում, նրա դեմքից պատրաստել են գիպսե մահադիմակ։ Դիմակը հայտնի դարձավ որպես կանացի առեղծվածայնության և գեղեցկության խորհրդանիշի օրինակ։


== Պատմության ==
Երիտասարդ աղջկա դիակը գտել են Սենում, 1880 թվականի վերջում։ Դիակի վրա բռնության ոչ մի հետք չի գտնվել։ Մահվան ամենահավանական տարբերակը ինքնասպանությունն է։ Պաթոլոգոանատոմները այնքան էին հիացած աղջկանով, որ պատրաստեցին աղջկա հետմահու դիմակը։
Մի քանի տարվա ընթացքում Փարիզում տարածվեցին դիմակի կրկնօրինակները, որոնք դարձան մոդայիկ ատրիբուտ բոհեմային հասարակությունում։ Գրողները, պոետները և նկարիչները ոգեշնչվում էին նրանից և նրան էին նվիրում շատ աշխատանքներ։ Ալբեր Կամյուն նրա ժպիտը համեմատում էր Մոնա Լիզայի ժպիտի հետ։ Պոետ և մշակութային քննադատ Ալ Ալվարեսը իր գրքում գրել է, որ գերմանուհի մոդայամոլների մի ամբողջ սերունդ նրա արտաքինը կատարյալ էին համարում։ Լուի Արագոնի պատվերով Ման Ռեյը արեց գիպսե դիմակի մի շարք լուսանկարներ և ֆոտոկոլաժներ։
Վլադիմիր Նաբոկովը անհայտ խեղդվածին նվիրել է L’Inconnue de la Seine բանաստեղծությունը (1934), որտեղ ասվում է.

1950-ականների վերջում նորվեգիացի Ասմունդ Աերդապը, որը խաղալիքների ընկերության տնօրեն էր, օգտագործեց անհայտի կերպարը խամաճիկների համար, որը ստացավ Resusсi Anne («Փրկված Էննին») անվանումը, դրանք լայնորեն օգտագործվում էին փրկարարական մեթոդների ուսուցման ժամանակ, օրինակ՝ «բերանը բերանին» մեթոդը և դրա հետ կապված խեղդված աղջիկը ստացել է ոչ պաշտոնական «աշխարհում ամենից շատ համբուրված աղջիկ» կոչումը։


== Ծանոթագրություններ ==


== Արտաքին հղումներ ==
Artips, Beauté macabre
BnF, L’eau, la femme, la mort. Le mythe de l’Inconnue de la Seine, par Hélène Pinet
Տերցոլաս

Տերցոլաս (իտալերեն՝ Terzolas), կոմունա Իտալիայում։ Գտնվում է Տրենտինո Ալտո Ադիջե մարզի Տրենտո գավառում։
Բնակչությունը կազմում է 1462 մարդ (2008), բնակչության խտություն՝ 16 մարդ/կմ²։ Զբաղեցնում է 89 կմ² մակերես։ Փոստային ինդեքս՝ 38054։ Հեռախոսային կոդ՝ 0439։


== Ժողովրդագրություն ==
Բնակչություն


== Կապի տվյալներ ==
Հեռախոս՝ 0463 901309
Էլեկտրոնային փոստ՝info@terzolas.com
Պաշտոնական կայք՝ http://www.comune.terzolas.tn.it/


== Արտաքին հղումներ ==
Բնակավայրի պաշտոնական կայքը (իտալ.)
http://www.tonadico.eu Archived 2019-08-07 at the Wayback Machine.
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Յուրիևկա (գյուղ, Գադյաչի շրջան)

Անվան այլ կիրառումների համար տե՛ս՝ ՅուրիևկաՅուրիևկա (ուկրաիներեն՝ Юрївка), գյուղ Ուկրաինայի Պոլտավայի մարզի Գադյաչի շրջանում։ Հիմնադրվել է 1590 թվականին։
2001 թվականի տվյալներով Յուրիևկա գյուղում բնակվում էր 77 մարդ։ Բնակավայրը զբաղեցնում է 0,892 կմ² տարածք։ Բնակչության խտությունը կազմում էր 86,32 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բիթլիսի լեռնանցք

Բիթլիսի լեռնանցք, Ռահվա, Բաղեշի լեռնանցք, Տավրոբերան, Ձորապահակ, լեռնանցք Թուրքիայի Բիթլիսի մարզում, Հայկական Տավրոսի Բիթլիսի լեռնաշղթայում։ Գտնվում է Բիթլիս քաղաքից հյուսիս՝ 1830 մ բարձրության վրա։ Հայկական լեռնաշխարհը կապում է Միջագետքին։
Ալեքսանդրովկա (գյուղ, Սախնովշչինսկի շրջան)

Անվան այլ կիրառումների համար տե՛ս՝ Ալեքսանդրովկա (այլ կիրառումներ)Ալեքսանդրովկա (ուկրաիներեն՝ Олександрівка), գյուղ Ուկրաինայի Խարկովի մարզի Սախնովշչինսկի շրջանում։ Հիմնադրվել է 1825 թվականին։
2001 թվականի տվյալներով Ալեքսանդրովկա գյուղում բնակվում էր 94 մարդ։ Բնակավայրը զբաղեցնում է 0,42 կմ² տարածք։ Բնակչության խտությունը կազմում էր 223,81 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ժողովրդական գործիքների նվագախումբ

Ժողովրդական գործիքների նվագախումբ, երաժշտական գործիքների համեմատաբար մեծաթիվ անսամբլ, որը պահպանում է հնչողության ազգ-ժողովրդական երանգները. երկացանկում՝ առավելապես ժողովրդական երաժշտության մշակում­ներ և այդ ոճով գրված ստեղծագործություններ։ Լինում է միատարր (օր.՝ միայն լարային կամ փողային գործիքներից) և խառը։ Խորհրդային Միությունում հռչակված էին Վ. Վ. Անդրեևի անվան, Ն. Պ. Օսիպովի անվան ռուսական, Կուրմանհազիի անվան ղազախական, Ուզբեկական վերակառուցված գործիքների (հիմ­նադիր-ղեկ.՝ Ա. Պետրոսյանց) նվագախմբերը, Ուկրաինական բանդուրիստների կապելլան և այլն։
Հայկական ժողովրդական երաժշտության անսամբլային կատարման հնագույն հիշատակությունը Փավստոս Բուզանդինն է. «Իբրև ընդ գինիս մըտին, որպէս զառաջին ուրախութեանցն նուագն մատուցին արքային Պապայ, եւ առհասարակ թմբկահարք եւ սրնգահարք, քնարահարք եւ փողահարք իւրաքանչիւր արուեստօք պէսպէս ձայնիւք բարբառեցան»։ 
20-րդ դարի սկզբին հայկական ժողովրդական գործիքների նվագախումբեր են ստեղծել Գրիգոր Սյունին (Պետրոգրադ), Անտոն Մայիլանը (Բաքու) և ուրիշներ։ Ժողովրդական գործիքների նվագախումբի զարգացմանը նպաստել է նոտային ուսուցումը, որի առաջին փորձերն Այսրկովկասում ձեռնարկել է Սաշա Օգանեզաշվիլին 1914 թվականին՝ Բաքվում, 1924 թվականին՝ Թիֆլիսում, 1926 թվականին՝ Երևանում։ Նշանակալի էր նաև բազմաձայնության ներդրումը (հայտնի էր Հովհաննես Իոաննիսյանի հիմ­նադրած Ադրբ. պետ. «քառաձայն» նվագախումբը Բաքվում (1920), որին մասնակցել են նաև երաժիշտ-կատարողներ Լևոն Կարախանը, Բալա Մելիքյանը, Սողոմոն Սեյրանյանը և ուրիշներ)։ Ստեղծվել են նաև գործիքների ռեգիստր. տարատեսակներ (Վարդան Բունիի կատարելագործած գործիքների Արևելան սիմֆոնիկ նվագախումբը, 1925-1936)։ 
ՀՀ-ում գործում են Հայաստանի ժողովրդական գործիքների, Հայաստանի ազգային նվագարանների, Գյումրիի ժողովրդական գործիքների նվագախմբերը, Հայաստանի գուսանական և ժողովրդական երգի, Հայկական ժողովրդական երգի-պարի, Հայաստանի ռադիոյի ժողովրդական գործիքների անսամբլները և այլն։
Ռյազանովո-Վորոշիլովո

Ռյազանովո-Վորոշիլովո (ռուս.՝ Рязаново-Ворошилово), գյուղ Ռուսաստանի Սմոլենսկի մարզի Շումյաչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 29 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ժողովածու (1256)

Ժողովածու (1256), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 1256 թվի տակ։ Ձեռագիրը գրվել է 1633 թվականին Հովհան Հիզանցի գրիչի կողմից, Երուսաղեմում։ Ստացողը եղել է մահտեսի Մարկոսը։ Գրված է թղթի վրա (և 2 թերթ մագաղաթից), որը ունի 20․8×15,5 չափս։ Ձեռագիրը կազմված է 204 թերթից։ Գրված է երկսյուն, նոտրգրով։ Ունի կիսախորան, լուսանցազարդ մանրանկարներ։ Կազմը` կաշեպատ տախտակ դրոշմազարդ, աստառը՝ կարմիր կտավ։ Հիշատակարաններ՝ 1ա (1661 թ․), 202ա (1672 թ․), 13բ, 201բ։


== Բովանդակություն ==
Ներս․ Շնորհալւոյ Մեկնութիւն Մատթէի։
Քարոզ։
Պատմութիւն Գր․ Տաթևացւոյ։
Հատուած յԱւետարանի մեկնութենէն Ոսկերերանի։
Յաղագս թագաւորացն Կիլիկեցւոց։


== Ծանոթագրություններ ==
Վիշենկի (գյուղ, Վաչսկի շրջան)

Անվան այլ կիրառումների համար տե՛ս՝ ՎիշենկիՎիշենկի (ռուս.՝ Вишенки), գյուղ Ռուսաստանի Նիժնի Նովգորոդի մարզի Վաչսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Անդրիանովկա (գյուղ, Ալշեևսկի շրջան)

Անվան այլ կիրառումների համար տե՛ս՝ ԱնդրիանովկաԱնդրիանովկա (ռուս.՝ Андриановка, բաշկիրերեն՝ Андриановка), գյուղ Ռուսաստանի Բաշկորտոստան հանրապետության Ալշեևսկի շրջանի կազմում։
Բնակչությունը 2009 թվականին գրանցված տվյալներով կազմում էր 58 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Էլլա Անդերսոն

Էլլա Անդերսոն (անգլ.՝ Ella Anderson, մարտի 26, 2005(2005-03-26), Իպսիլանտի, Ուոշտենո շրջան, Միչիգան, ԱՄՆ), երիտասարդ ամերիկացի դերասանուհի, որն առավել հայտնի է Nickelodeon հեռուստաալիքի «Վտանգավոր Հենրի» սիթքոմում խաղացած Փայփեր Հարթի և «Մեծ Բոսը» ֆիլմում խաղացած Ռեյչլ Ռոլլինգսի դերերով։


== Կարիերա ==
Դերասանուհին րր կարիերան սկսել է հինգ տարեկանում։ Disney Channel հեռուստաալիքի «A.N.T. Farm» հեռուստասերիալում խաղացել է Հեյզլի դերը։ 2012 թվականին նկարահանվել է «Հոուփին դաստիարակելով» հեռուստասերիալում, որտեղ խաղացել է փոքրիկ աղջկա դերը, որի ձեռքն ասեղ էր մտել։ 2013 թվականին Անդերսոնը «Dog with a Blog» կատակերագական հեռուստասերիալում խաղացել է Դարսի Ստյուարտի, իսկ «Հոուփին դաստիարակելով» հեռուստասերիալում՝ Ջենի Պիկի դերը։ 2014 թվականին «Շատ տարօրինակ դրախտ» հեռուստաֆիլմում խաղացել է փոքրիկ աղջկա դեր։ «Վտանգավոր Հենրի» հեռուստասերիալում խաղացել է Հենրիի փոքր քրոջ՝ Փայփեր Հարթի դերը։ Հայտնվել է նաև «Անտանելի տիկնայք» ֆիլմում։
2015 և 2016 թվականներին ներկա է գտնվել Nickelodeon Kids Choice Awards հանդիսությանը։
2016 թվականին «Մեծ Բոսը» ֆիլմում խաղացել է Ռեյչլ Ռոլլինգսի, իսկ «Անտանելի տիկնայք» ֆիլմում՝ Վիկիի դերը։


== Ֆիլմագրություն ==


== Ծանոթագրություններ ==


== Արտաքին հղումներ ==
Элла Андерсон на сайте Internet Movie Database
Յուրի Ֆոկին

Յուրի Ֆոկին (ռուս.՝ Юрий Евгеньевич Фокин, սեպտեմբերի 2, 1936(1936-09-02), Նիժնի Նովգորոդ, ՌԽՖՍՀ, ԽՍՀՄ - ապրիլի 9, 2016(2016-04-09), Մոսկվա, Ռուսաստան), խորհրդային և ռուս դիվանագետ։ Արտակարգ և լիազոր դեսպան։


== Կենսագրություն ==
1960 թվականին ավարտել է ԽՍՀՄ արտաքին գործերի նախարարության Մոսկվայի Լոմոնոսովի անվան պետական համալսարանը։
1960 թվականից զբաղվում է դիվանագիտական գործունեությամբ։

1960-1961 թվականներ՝ ՄԱԿ-ի ԽՍՀՄ մշտական ներկայացուցչության աշխատակից (ք. Նյու Յորք), ԱՄՆ։
1961-1965 թվականներ՝ Նյու Յորքում ԽՍՀՄ մշտական ներկայացուցչության ատտաշե։
1965-1966 թվականներ՝ ԽՍՀՄ արտաքին գործերի նախարարության միջազգային կազմակերպությունների բաժնի երրորդ քարտուղար։
1966-1971 թվականներ՝ ԽՍՀՄ արտաքին գործերի նախարարի երրորդ, երկրորդ, առաջին քարտուղար, քարտուղարություն։
1971-1973 թվականներ՝ ԽՍՀՄ արտաքին գործերի նախարարի օգնական։
1973-1976 թվականներ՝ ԽՍՀՄ արտաքին գործերի նախարարության արտաքին քաղաքական միջոցառումների պլանավորման վարչության ավագ խորհրդական։
1976-1979 թվականներ՝ ՄԱԿ-ի ԽՍՀՄ մշտական ներկայացուցչի տեղակալ (ք. Նյու Յորք), ԱՄՆ։
1979-1980 թվականներ՝ ԽՍՀՄ արտաքին գործերի նախարարության գլխավոր քարտուղարի տեղակալ։
1980-1986 թվականներ՝ ԽՍՀՄ արտաքին գործերի նախարարության գլխավոր քարտուղար։
1986-1990 թվականներ՝ Կիպրոսի Հանրապետությունում արտակարգ և լիազոր դեսպան։
1990-1995 թվականներ՝ ԽՍՀՄ, իսկ 1991 թվականից հետո՝ Ռուսաստանի արտաքին գործերի նախարարության Երկրորդ Եվրոպական վարչության պետ (1994 թվականից՝ երկրորդ եվրոպական դեպարտամենտի տնօրեն)։
1995-1997 թվականներ՝ Նորվեգիայում Ռուսաստանի Դաշնության արտակարգ և լիազոր դեսպան։
1997-2000 թվականներ՝ Մեծ Բրիտանիաում Ռուսաստանի Դաշնության արտակարգ և լիազոր դեսպան։
2000-2006 թվականներ՝ Ռուսաստանի Դաշնության արտաքին գործերի նախարարության դիվանագիտական ակադեմիայի ռեկտոր։


== Դիվանագիտական աստիճան ==
Արտակարգ և լիազոր դեսպան


== Ծանոթագրություններ ==
Իգնիմբրիտ

Իգնիմբրիտ (լատ.՝ ignis՝ կրակ, լատ.՝ imber՝ հեղեղ) (հրահեղեղ, տուֆալավա), հրաբխային ապար։ Առաջանում է հրաբխի ժայթքելուց հետո՝ հրաբխային փոշու, մոխրի, ավազի, ավելի խոշոր բեկորների՝ հրաբխային ապակու ու շիկացած գազերի կախույթից, որը մինչև 150մ/վ արագությամբ շարժվում, տարածվում ու լցվում է ռելիեֆի անհարթությունները՝ առաջացնելով հարթ մակերևույթ։ Գազերի անջատումից հետո խտանում ու ջերմազոդվում է։ Իգնիմբրիտային են Երևան-Գյումրու, Անիի և Արթիկի տիպերի տուֆերը։
Սերեդինա-Բուդա

Սերեդինա-Բուդա (ուկրաիներեն՝ Середина-Буда), քաղաք Ուկրաինայի Սումիի մարզի Սերեդինա-Բուդայի շրջանում։ Հիմնադրվել է 1650 թվականին։
2001 թվականի տվյալներով Սերեդինա-Բուդա քաղաքում բնակվում էր 7 526 մարդ։


== Ծանոթագրություններ ==


== Արտաքին հղումներ ==
Պաշտոնական կայք Archived 2014-02-22 at the Wayback Machine. (ուկր.)
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Կայծակ (անձնանուն)

Անվան այլ կիրառումների համար տե՛ս՝ Կայծակ (այլ կիրառումներ)Կայծակ, հայկական արական անուն։ Առաջացել է հայերեն կայծակ բառից։ Անվանը համազոր է Փայլակ անձնանունը։ Որպես անձնանուն վերջին դարերին է սկսել գործածվել։


== Գործածություններ ==
Կայծակ գալուստ վարդապետ, 18-րդ դարի տաղասաց։
Կայծակ Տեր Ոսկի, հիշատակվել է 19-րդ դարում։


== Ծանոթագրություններ ==
Վերոնիկա Ավլուվ

Վերոնիկա Ավլուվ (անգլերեն՝ Veronica Avluv, բեմական կեղծանունը՝ Վիկտորիա Սուիթ, անգլ.՝ Victoria Sweet, նոյեմբերի 23, 1972(1972-11-23), Rowlett, Դալաս շրջան, ԱՄՆ), ամերիկյան պոռնոգրաֆիական կինոյի դերասանուհի։


== Կենսագրություն ==
Վերոնիկա Ավլուվը ծնվել է Տեխաս նահանգի Ռոուլետ քաղաքում։ Պոռնոֆիլմերում սկսել է նկարահանվել 2010 թվականից, երբ արդեն 37 տարեկան էր։ Մինչ այդ՝ գիշերային ակումբներում մերկապարուհի էր։ Այժմ նկարահանվում է այնպիսի կազմակերպությունների ֆիլմերում, ինչպիսիք են Adam & Eve, Brazzers, Evil Angel, Elegant Angel, Girlfriends Films, Hustler, Jules Jordan Video, Kink.com, Mile High, Wicked Pictures, Zero Tolerance:
2012 թվականին նկարահանվել է Showtime հեռուստաալիքի «Girls of Sunset Place» էրոտիկ սերիալում՝ Վիկտորիա Վանդենբերգի դերում։ 2013 թվականին XRCO մրցանակաբաշխությունում դարձել է հաղթող, իսկ 2015 թվականին, «Մոխրոտիկը. Ծաղրանմանակում մեծահասակների համար» տեսաֆիլմում նկարահանվելուց հետո, ստացել է AVN մրցանակը` կանացի երկրորդ պլանի դերի համար։


== Անձնական կյանքը ==
1996 թվականին ամուսնացել է Հանս Ավլուվի հետ և ունի երկու երեխա։ 2013 թվականին Հանսը մահացել է սրտի նոպայից։ Վերոնիկա Ավլուվն ունի ևս երկու երեխա՝ նախկին ամուսնություններից։ Դերասանուհու բնորոշմամբ, ինքը բիսեքսուալ է։


== Ֆիլմագրություն ==


== Ծանոթագրություններ ==
Վորոնի Օստրով (գյուղ, Տոսնենսկի շրջան)

Վորոնի Օստրով (ռուս.՝ Вороний Остров), գյուղ Ռուսաստանի Լենինգրադի մարզի Տոսնենսկի շրջանի կազմում։
Բնակչությունը 2007 թվականին գրանցված տվյալներով կազմում էր 18 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հո Շի Մինի հուշարձան (Մոսկվա)

Հո Շի Մինի հուշարձան (ռուս.՝ Памятник Хо Ши Мину), հուշարձան Ռուսաստանի Դաշնության մայրաքաղաք Մոսկվայում, որը նվիրված է վիետնամցի քաղաքական գործիչ Հո Շի Մինին։ Տեղադրվել է նույնանուն հրապարակում՝ քաղաքի Ակադեմիական շրջանում։ Հուշարձանը բացվել է 1990 թվականի մայիսի 18-ին։


== Հուշարձան ==
Հուշարձանը պատրաստված է բրոնզից և քարից և ներկայացնում է վիետնամցի քաղաքական գործիչ Հո Շի Մինի դիմանկարը խորհրդանշական արևի ֆոնին։ Արևի սկավառակի առջևում տեղադրված է վիետնամցու քանդակը, որը բարձրանում է ծնկած դիրքից։ Արևի սկավառակի հակառակ կողմում արևադարձային ծաղիկներ են և հնդկեղեգի երկու ծառ։ Հորինվածքը տեղադրված է կլոր սալիկի վրա։ Պատվանդանին փորագրված են Հո Շի Մինի բառերը. 


== Պատմություն ==
Հո Շի Մինի հուշարձան տեղադրվել է 1990 թվականի մայիսի 18-ին նրա պատվին 1969 թվականին անվանակոչված հրապարակում։
Հուշարձանի հեղինակներն են քանդակագործ Վլադիմիր Ցիգալը և ճարտարապետ Ռոման Կանանինը։
ԽՍՀՄ-ի փլուզումից հետո մոսկովյան իշխանությունները ցանկանում էին քանդել հուշարձանը, ինչն առաջացրեց վիետնամցի դիվանագետների բողոքները, որոնք իրադարձությունների նման զարգացման դեպքում առաջարկում էին հուշարձանը տեղափոխել Մոսկվայում Վիետնամի դեսպանության տարածք։ Ի վերջո, հուշարձանը մնաց իր տեղում։


== Կարծիքներ հուշարձանի մասին ==
Հոն Շի Մինի հուշարձանի մասին կարծիքները տարբեր են։
Որոշ մարդիկ հուշարձանների համար անսովոր արտաքին տեսքի համար այն հեգնանքով անվանում են «թռչող ափսեի հուշարձան»։ Նրանք, ովքեր չգիտեն, թե ով է Հոն Շի Մինը, այն անվանում են «թաթար-մոնղոլական լծի 300-ամյակի հուշարձան»։
Սակայն Վիետնամի ընկերների՝ Վիետնամական պատերազմի ընթացքում Վիետնամում աշխատած խորհրդային ռազմական մասնագետների համար սա մի վայր է, որտեղ նրանք Հո Շի Մինի ծննդյան օրը՝ մայիսի 19-ին, ուղիղ ժամը 10-ին, առանց հրավերի և հիշեցման ամեն տարի հավաքվում են միասին։
Մոսկվայում գտնվող վիետնամցիների համար Հոն Շի Մինի հուշարձանը բավական մեծ ժողովրդականություն է վայելում. արձանը հաճախ են այցելում վիետնամական հարսանիքների մասնակիցները։


== Մրցանակներ ==
Մոսկվայում Հոն Շի Մինի հուշարձանի ստեղծման համար քանդակագործ Վլադիմիր Ցիգալը պարգևատրվել է վիետնամական Բարեկամության շքանշանով։


== Ծանոթագրություններ ==


== Արտաքին հղումներ ==
«Памятник Хо Ши Мину» (ռուսերեն)։ Департамент культуры города Москвы։ 2009-03-19։ Արխիվացված է օրիգինալից 2013-07-03-ին։ Վերցված է 2013-06-28 
Памятник Хо Ши Мину на Wikimapia
Տիեզերք. անձնական ուղևորություն

Տիեզերք. անձնական ուղևորություն (անգլ.՝ Cosmos: A Personal Voyage), Կառլ Սագանի, Էնն Դուրյանի և Սթիվեն Սոթերի հեղինակած գիտահանրամատչելի վավերագրական սերիալ։ Սերիալի վարողն է Կառլ Սագանը։ Կազմված է տասներեք էպիզոդներից և նվիրված է տարբեր գիտական թեմաների՝ սկսած կյանքի ծագումից մինչև Տիեզերքում մարդկության տեղը։
Ի սկզբանե սերիալը հեռարձակվում էր PBS հեռուստաալիքով 1980 թվականին։ Ի լրացումը սերիալի լույս է տեսել «Տիեզերք» (1980) գիրքը։
1989 թվականին սերիալի իրավունքները ձեռք է բերվում Turner Home Entertainment ընկերության կողմից։ Հեռուստատեսությամբ հեռարձակման համար ժամային էպիզոդները կրճատվել են, ինչպես նաև նկարահանվել են էպիզոդների նախաբաններ, որոնց մեջ Կառլ Սագանը պատմում է սերիալի առաջին ցուցադրությունից հետո կատարած նոր բացահայտումների մասին։ Հետագայում նաև նկարահանվել է 14-րդ էպիզոդը՝ Թեդ Թյորների և Կառլ Սագանի 1-ժամանոց հարցազրույցը։


== Արտաքին հղումներ ==
Տիեզերք(անգլ.) ֆիլմը Internet Movie Database կայքում
Կառլ Սագանի պորտալը
Սերիալում օգտագործված երաժշտական ձայնագրությունների ամբողջական ցանկը
Տիեզերքը Յություբ կայքում(ռուս.)
Քարառվույտ կրետեական

Քարառվույտ կրետեական (լատ.՝ Coronilla cretica), լոբազգիների ընտանիքին պատկանող ծածկասերմ բույս։ Գրանցված է Հայաստանի Հանրապետության Կարմիր գրքում։


== Նկարագրություն ==
Ճյուղավորված ցողուններով, 10-20 սմ բարձրությամբ միամյա բույս է։ Տերևները կենտ փետրաձև են։ Տերևիկները 2-6-ական զույգ են և երկարավուն-սեպաձև։ Ծաղկաբույլերը 1-4 ծաղիկներով են։ 3-5 մմ երկարությամբ պսակը վարդագույն է։ Ունդերը նեղ-գծային են, ուղիղ և վերև ուղղված։


== Տարածվածություն ==
Հանդիպում է Զանգեզուրի ֆլորիստիկական շրջանում, Ներքին Հանդ գյուղի շրջակայքում։ Աճում է Անդրկովկասի այլ շրջաններում, Ղրիմում, Հարավարևելյան Եվրոպայում, Անատոլիայում և Արևմտյան Սիրիայում։


== Էկոլոգիա ==
Աճում է ստորին լեռնային գոտում՝ ծովի մակարդակից 1000 մ բարձրությունների վրա, ինչպես նաև շիբլյակի չոր քարքարոտ լանջերին։ Ծաղկում է մայիս-հունիս ամիսներին, պտղաբերում՝ հունիս-հուլիսին։


== Պահպանություն ==
Վտանգված տեսակ է։ Տարածման և բնակության շրջանների մակերեսը 10 կմ²-ից պակաս է։ Տեսակի ընդհանուր լայն տարածվածությանը՝ սպառնալիքի կատեգորիան նվազեցվել է։ Հայաստանի Կարմիր գրքի առաջին հրատարակության մեջ ընդգրկված էր որպես հազվագյուտ տեսակ։ Ընդգրկված չէ CITES-ի և Բեռնի կոնվենցիաների հավելվածներում։
Պահպանվում է «Շիկահող» պետական արգելոցի տարածքում։


== Ծանոթագրություններ ==
Ջեֆերսոն շրջան (Կոլորադո)

Անվան այլ կիրառումների համար տե՛ս՝ Ջեֆերսոն շրջան (այլ կիրառումներ)Ջեֆերսոն շրջան (անգլ.՝ Jefferson County), ԱՄՆ Կոլորադո նահանգի 64 վարչական միավորներից մեկը։ Ընդհանուր տարածությունը 2002 կմ² է, բնակչությունը՝ 534543 մարդ (2010 թ. տվյալներով)։ Շրջկենտրոնն է Գոլդեն բնակավայրը։ Կազմավորվել է 1861 թ.։
Մուրտազա (գյուղ, Ստերլիբաշևսկի շրջան)

Մուրտազա (ռուս.՝ Муртаза, բաշկիրերեն՝ Мортаҙа), գյուղ Ռուսաստանի Բաշկորտոստան հանրապետության Ստերլիբաշևսկի շրջանի կազմում։
Բնակչությունը 2009 թվականին գրանցված տվյալներով կազմում էր 192 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Դրևիցկու տուն

Դրևիցկու տուն (ռուս.՝ Дом Древицкого), երկհարկանի հինավուրց շենք ՌԴ Ռոստովի մարզի Տագանրոգ քաղաքում (Ֆրունզեի փողոց, 23), 1840-ական թվականների ճարտարապետության հուշարձան։ 6101267000 կոդով ընդգրկված է Ռուսաստանի Դաշնության մշակութային ժառանգության օբյեկտների ցանկում։


== Ճարտարապետական առանձնահատկություններ ==
Երկհարկանի առանձնատունը կառուցված էր նեոդասականության ոճով։ Ճակատին երկու հարկերում էլ 6-ական պատուհան է։ Պատուհանների տակ միջհարկային տարածքում կային առյուծի գլուխների պատկերով բարձրաքանդակներ։ Սենյակներում կային նրբագեղ բուխարիներ։ Առաստաղները զարդարված էին ծեփակերտ նախշերով։


== Պատմություն ==
Առանձնատունը կառուցվել է 1840 թվականին։ Սեփականատերերն էին. 1873 թվական` կոլեգիական ռեգիստրատոր Ֆ. Սերեբրյակովը, 1880 թվական` կոլեգիական ասեսոր Յակովենկոն, 1890 թվական` թուրք վաճառական Ն. Սամար-Օղլին, 1898 թվական` Կ. Մումուլովը (որը շենքում բացել է ծխախոտի գործարան), 1906-1912 թվականներ` Ռուսաստանի շոգենավային ընկերության Տագանրոգի մասնաճյուղի կառավարիչ Իվան Դրևիցկին։ 1912-1925 թվականներին առանձնատունը պատկանել է Դրևիցկու ժառանգներին։
1925 թվականին տունն ազգայնացվել է և բաժանվել կոմունալ բնակարանների։ Առանց պատշաճ խնամքի տունը քայքայվում էր և մինչև 1980-ական թվականները բնակիչները տեղափոխվեցին։ Շենքը գտնվում էր վթարային վիճակում։ 1991 թվականին շենքը հանձնվեց Տագանրոգի ձկնավերամշակող գործարանին (տնօրեն` Ն. Դեմյանենկո)։ Տեղի բնակիչները շենքի կիսաքանդ մնացորդներն անվանում էին «կոմսական ավերակներ»։ 2002 թվականի մարտին Դրևիցկու տան տեղում, պահպանելով պատմական ճակատը, նոր բնակելի շենք կառուցելու իր պլանների մասին հայտարարեց «Էքսպերտ-Յուգ» ՍՊԸ-ն։
Դրևիցկու տունը վերջնականապես ոչնչացվեց 2002 թվականին։
Դրևիցկու տան տեղում կառուցապատող «Վեստա-Դ» ՍՊԸ-ն (տնօրեն` Վ. Դաշչենկո) 2005-2007 թվականներին կառուցեց խղճուկ արտաքին տեսքով քառահարկ բազմաբնակարանային բնակելի շենք։ Քանի որ մշակութային ժառանգության օբյեկտի վերակառուցման(կառուցման) աշխատանքների թույլտվություն մարզի մշակույթի նախարարությունը չէր տվել, կառուցապատողը մեղավոր ճանաչվեց վարչական իրավախախտում թույլ տալու մեջ, և 2007 թվականի նոյեմբերին ՍՊԸ-ն տուգանվեց։


== Ծանոթագրություններ ==
Թորփալ

Թորփալ, գյուղ Արևմտյան Հայաստանում, Խարբերդի վիլայեթի Մալաթիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Զաուրբեկ Կարկուսով

Զաուրբեկ Ասխարովիչ Կարկուսով (սեպտեմբերի 9, 1995(1995-09-09)), լիտվական «Բանգա» ֆուտբոլային ակումբի ռուսական ֆուտբոլիստ։ Խաղացել է պաշտպանի և կիսապաշտպանի դիրքերում։


== Ակումբային կարիերա ==
Զաուրբեկ Կարկուսովը Վլադիկավկազի ՕՌՄՊՄԴ «Յունոստ» ակումբի սան է։ Մեծահասակների մակարդակում սկսել է խաղալ 2011/12 ֆուտբոլի սիրողականտ լիգա մրցաշրջանի Կոստրոմի Դինամոյի երկրորդ կազմում։ 2012-2013 թվականներին շարունակել է խաղալ սիրողական տարածաշրջանի «Զոլոտոե Կոլցո» ակումբում։
2014 թվականին կիսապաշտպանը տեղափոխվել է լիտվական «Բանգա» ֆուտբոլային ակումբ։ Նորամուտը կատարել է 2014 թվականի մարտի 25-ին նոր ակումբում Լիտվայի առաջնությունում «Էկրասնա» ակումբի դեմ խաղում։ 2014 թվականի հուլիսի 3-ին Կարկուսովը առաջինը խաղացել է Եվրոպայի Լիգայում (առաջին որկավորման փուլի շրջանակներում անցկացված իռլանդական «Սլայգո Ռովերս» ակումբի դեմ խաղում)։


== Ձեռքբերումներ ==
Լիտվայի Գավաթի եզրափակչի մասնակից (1) - 2013/14


== Վիճակագրություն ==
2014 թվականի սեպտեմբերի 4-ի-ի դրությամբ


== Ծանոթագրություններ ==


== Արտաքին հղումներ ==
Ֆուտբոլիստի էջը FootballFacts.ru կայքում
Профиль на официальном сайте УЕФА
Ֆուտբոլիստի էջը soccerway.com կայքում(անգլ.)
Հողաբաժան սահմանաքարեր

Սահմանաքարեր, հողաբաժանումները նշող կոփածո հատուկ քարեր Հին Հայաստանում։ Դրվել են գյուղերի ու ագարակների սահմանագլուխներին՝ Արտաշես Ա թագավորի ձեռնարկած հողային բարեփոխումների կապակցութամբ։ Մովսես Խորենացու այս հաղորդումը հաստատվում է Սևանա լճի առափնյա շրջաններում, Սպիտակում և Սյունիքում հայտնաբերված մոտ մեկ տասնյակ սահմանաքարերուվ, որոնց վրա կան Զարեհի որդի Արտաշես արքայի անունով արամեերեն արձանագրություններ։


== Գրականություն ==
Սարգսյան Գ. Խ., Հելլենիստական դարաշրջանի Հայաստանը և Մովսես Խորենացին, Երևան, 1966 թ.
Կիվերցի

Կիվերցի (ուկրաիներեն՝ Ківерці), քաղաք Ուկրաինայի Վոլինի մարզի Կիվերցիի շրջանում, շրջկենտրոն։
2011 թվականի տվյալներով Կիվերցի քաղաքում բնակվում էր մոտ 11 300 մարդ։ Բնակավայրը զբաղեցնում է 5,98 կմ² տարածք։ Բնակչության խտությունը կազմում էր 1890 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Օրիլանդիյա դու Նորտի

Օրիլանդիյա դու Նորտի (պորտ.՝ Ourilândia do Norte), համայնք Բրազիլիայում՝ Պարա նահանգի կազմում։ Գտնվում է Պարա նահանգի Հարավ արևմտյան մասում։ Մտնում է Սան Ֆելիս դու Շինգու գավառի կազմի մեջ։ Բնակչությունը կազմում է 20 054 մարդ՝ 2006 թվականի տվյալներով։ Գրավում է 13 826,010 կմ2 տարածք։ Բնակչության խտությունը կազմում է՝ 1,5 մարդ/կմ2։


== Պատմություն ==
Քաղաքը հիմնադրվել է 1988 թվականի մայիսի 10-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 86.315.457,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 4.362,23 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,699 (տվյալները ՄԱԿ-ի զարգացման ծրագրի)։
Էսգևիլյաս դե Էսգևա

Էսգևիլյաս դե Էսգևա (իսպ.՝ Esguevillas de Esgueva)՝ մունիցիպալիտետ Իսպանիայում։ Գտնվում է Վալյադոլիդ պրովինցիայում (Կաստիլիա և Լեոն ինքնավար համայնքում)։ Մունիցիպալիտետը գտնվում է Պաոմոս դել Էսգևա շրջանում։ Տարածքը կազմում է 41,53 կմ2։ Բնակչությունը՝ 309 մարդ (2010 թվականի տվյալներով)։ Պրովինցիայի վարչական կենտրոնից գտնվում է 33 կմ հեռավորության վրա։


== Արտաքին հղումներ ==
http://www.esguevillas.es/ Archived 2016-03-04 at the Wayback Machine.
Ծիրանավոր եկեղեցի

Աշտարակի Ծիրանավոր եկեղեցի, հայկական առաքելական եկեղեցի Հայաստանի Արագածոտնի մարզի Աշտարակ քաղաքում։ Ծիրանավոր եկեղեցին Աշտարակի հնագույն հուշարձանն է։ Ընդգրկված է Աշտարակի պատմության և մշակույթի անշարժ հուշարձանների ցանկում։


== Նկարագրություն ==
Կառուցվել է 5-6-րդ դարերում Ներսես Բ Բագրևանդցի կաթողիկոսի կողմից։ Շինության ներքին տարածությունը բաժանված է երեք մասի՝ գմբեթը պահող սյուներով։ Ծիրանավոր եկեղեցին պահպանվել է կիսավեր վիճակում՝ առանց ծածկի և հարավային պատի։ Եկեղեցու արտաքին պարագիծն ունի 12,6 մ լայնություն և 25,3 մ երկարություն։ Աղոթասրահը (9,5 x 19,5) երեք զույգ մույթերի տեղադրությամբ բաժանված է միջին և կողքի նավերի, որոնց արևելյան կողմում համապատասխանաբար տեղավորված են ավագ խորանի, հատակագծում՝ պայտաձև, աբսիդը և նրա կողմերում՝ քառակուսի ավանդատները։


== Անվան ծագումը ==
Ըստ ավանդության, Աշտարակում ապրող երեք քույրեր սիրահարվում են Սարգիս անունով մի երիտասարդի։ Ավագ երկու քույրերը որոշում են իրենց զոհաբերել՝ կրտսերին երջանկություն պարգևելու համար և ծիրանագույն ու կարմիր զգեստ հագնելով իրենց նետում են անդնդախոր ձորը։ Այս լուրն իմանալով, փոքր քույրը սպիտակ զգեստ հագնելով, նույնպես իրեն ձորն է նետում, իսկ Սարգիսը այս դառը վշտից դառնում է ճգնավոր։ Հետագայում ձորի եզրին երեք եկեղեցիներ են հայտնվում՝ Կարմրավորը, Ծիրանավորը և Սպիտակավորը։

		
		
		
		


== Ծանոթագրություններ ==
Անիտա Վոգել

Անիտա Վոգել (անգլ.՝ Anita Vogel, նոյեմբերի 24, 1969(1969-11-24)), Fox News Channel հեռուստաալիքի ամերիկացի թղթակից։


== Կյանք և կարիերա ==
Անիտա Վոգելը ծնվել է 1969 թվականի նոյեմբերի 24-ին հայկական ծագմամբ ամերիկուհի մոր և արևելաեվրոպական ծագում ունեցող հոր ընտանիքում, որը մահացել է Վոգելի մանուկ ժամանակ։ Նրա մոր ընտանիքը Հայոց ցեղասպանությունից փախել է Էվերեգ փոքրիկ գյուղից, որն այժմ Թուրքիայի Կենտրոնական Անատոլիայի Կայսերիի նահանգ Դեվելի քաղաք և շրջանն է։ Նրա մայրը ծնվել է Նյու Յորքում և ընտանիքին Նյու Յորքից տեղափոխել Կալիֆորնիա, երբ Վոգելը երկու տարեկան էր։
Վոգելը աշխատել է WJET-ի համար Էրիում(Պենսիլանիա), և KCRA-ի համար` Սակրամենտոյում։ Նա սկսել է իր կարիերան Վաշինգտոնում` աշխատելով ABC Network News-ում։  Վոգելն ավարտել է Հարավային Կալիֆոռնիայի համալսարանը` քաղաքագիտության և ռադիոլրագրության ասպարեզում։ Նա աշխատում է ցանցի հետ 2001 թվականից։ Հաստատվել է Լոս Անջելեսում։ Նախկինում նա Ջեքսոնվիլում եղել է WTLV-ի լրագրող։


== Ծանոթագրություններ ==
Զախարի Նարիմանով

Զախարի Միքայելի Նարիմանով (1925 թվականի մայիսի 23, Երևան), հայ բժիշկ, առողջապահության ոլորտի աշխատակից Խորհրդային Հայաստանում։
Եղել է ԽՄԿԿ անդամ 1952 թվականից։ 1947 թվականին ավարտել է Երևանի բժշկական ինստիտուտը, աշխատել Երևանում և Կիրովականում (այժմ՝ Վանաձոր), որպես քիթ-կոկորդ-ականջի հիվանդությունների մասնագետ։ 1959 թվականից 1960 թվականներին գլխավորել է ՀԽՍՀ առողջապահության մինիստրության 4-րդ վարչությունը, 1960 թվականից 1975 թվականներին եղել է ՀԽՍՀ առողջապահության նախարար։ 1975 թվականից՝ ընդհանուր հիգիենայի և պրոֆեսիոնալ հիվանդությունների Ն․ Հակոբյանի անվան ԳՀԻ-ի տնօրեն։ Նարիմանովը նշանակալից ծառայություններ ունի ՀԽՍՀ առողջապահության ցանցի ընդլայնման և մասնագիտացման, ինչպես նաև մանկաբուժական գործի կազմակերպման բնագավառում։ 
Եղել է նաև ՀԽՍՀ VI, VII, VIII գումարումների Գերագույն սովետի դեպուտատ։


== Պարգևներ ==
Պարգևատրվել է Աշխատանքային կարմիր դրոշի 3 շքանշանով։
Բիաթլոնի Եվրոպայի առաջնություն 2015

Բիաթլոնի Եվրոպայի առաջնություն 2015, (անգլ.՝ IBU Open European Championships 2015), անց է կացվել 2015 թվականի հունվարի 28-ից հունվարի 3-ը սպորտային կենտրոն Տեհվանդիում (Օտեպյաե, Էստոնիա)։
Առաջնությունում իրենց մասնակցությունն են ունենում մեծահասակ մարզիկները (տարիքային սահմանափակումները մասնակիցների համար Բիաթլոնի Եվրոպայի առաջնությունում մերժվել են, չկան) և երիտասարդները՝ մինչև 21 տարեկան։ Խաղարկվում է մեդալների 15 կոմպլեկտ. չորսական՝ Երիտասարդներ (աղջիկ) մրցման, սպրինտում և հետապնդման մեջ։ Երկուսը՝ էստաֆետայի մեջ և մեկը՝ խառը էստաֆետայում։


== Մեդալների աղյուսակը ==


=== Ընդհանուր ===


=== Մեծահասակներ ===


=== Երիտասարդներ ===


== Մրացավազքի արդյունքները ==


=== Մեծահասկաներ ===


=== Երիտասարդներ (մինչև 21 տարեկան) ===


== Ծանոթագրություններ ==


== Արտաքին հղումներ ==
Առաջնության պաշտոնական կայքը
IBU-ի պաշտոնական կայքը
Աբաջիկ

Աբաջիկ, լեռ Հայկական լեռնաշխարհի կենտրոնական հատվածում։


== Անվանում ==
Լեռան անվանման հնարավոր վարկած է դրա թյուրքական ծագումը. ժամանակակից թուրքերենով «abacı» նշանակում է «դերձակ»։ Այս անվանումով եղել են բնակավայրեր, կան ազգանուններ ինչպես հայերի շրջանում (Աբաջյան, Աբաջյանց, Ապաճյան), այնպես էլ օտարների (Աբաջիև)։


== Տեղադրություն ==
Աբաջիկ լեռը գտնվում է Արարատից հարավ՝ Վասպուրականի կամ Կոտուրի (թուրքերեն՝ Van Doğusu Dağları) լեռնաշղթայում։ Լեռան հյուսիսում գտնվում է Բայազետի գոգավորությունը (Ալաշկերտի դաշտ), որով հոսող Մակու գետը Իրանի տարածքում միանում են Արաքսին։ Ալաշկերտի՝ Աբաջիկ լեռան հարող հատվածը ժամանակին հայտնի էր որպես Ձիրավի դաշտ։ 371 թվականին այստեղ տեղի է ունեցել ճակատամարտ՝ հայ-հռոմեական և պարսկական զորքերի միջև։
Համաձայն Թուրքիայի վարչատարածքային բաժանման՝ լեռը գտնվում է Աղրըի մարզի Բայազետի շրջանում, Իրանի սահմանից ոչ հեռու։ Այդտեղից 25 կմ հյուսիս գտնվում է մարզկենտրոն Բայազետը։ Լեռան ստորոտով անցնում է Բայազետ-Մակու ճանապարհը, որն Արտազի դաշտը կապում է Բայազետի գոգավորությանը։


== Ծանոթագրություններ ==
Լազի (գյուղ, Տյաչևի շրջան)

Անվան այլ կիրառումների համար տե՛ս՝ ԼազիԼազի (ուկրաիներեն՝ Лази), գյուղ Ուկրաինայի Անդրկարպատյան մարզի Տյաչևի շրջանում։
2001 թվականի տվյալներով Լազի գյուղում բնակվում էր 3 801 մարդ։ Բնակավայրը զբաղեցնում է 26 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Պեշարիկ է լը Պի

Պեշարիկ է լը Պի (ֆր.՝ Pécharic-et-le-Py), համայնք Ֆրանսիայի Օկսիտանիա մարզի Օդ գավառում։
Բնակչությունը 2008 թվականի դրությամբ կազմում է 29 մարդ, բնակչության խտությունը` 5.03 մարդ/կմ²։ Բնակավայրը զբաղեցնում է 5.77 կմ² տարածք։


== Աշխարհագրություն ==
Գտնվում է Փարիզ քաղաքից 640 կմ հարավ, Մոնպելիե քաղաքից` 175 կմ արևմուտք, Կարկասոն քաղաքից` 45 կմ արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 13 աշխատունակ (15-64 տարեկան) բնակիչ, որոնցից ակտիվ էին 9-ը, իսկ ոչ ակտիվները` 4։ Ակտիվության ցուցանիշը կազմում է 69,2 %։ 9 աշխատունակ մարդկանցից աշխատել է 8 անձ (3 տղամարդ և 5 կին)։ Գործազուրկ են եղել 1 անձ (1 տղամարդ և 0 կին)։ 4 անաշխատունակներից 0-ը եղել են աշակերտներ կամ ուսանողներ, 2-ը` թոշակառուներ, իսկ 2-ը չեն աշխատել տարբեր պատճառներով։


== Տես նաև ==
Օդ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Պատմամշակութային արգելոց-թանգարանների և պատմական միջավայրի պահպանության ծառայություն ՊՈԱԿ

«Պատմամշակութային արգելոց-թանգարանների և պատմական միջավայրի պահպանության ծառայություն» ՊՈԱԿ, ՀՀ Մշակույթի նախարարության ենթակայության տակ գտնվող պետական ոչ առևտրային կազմակերպություն, որը պետք է իրականացնի գիտալուսավորչական, գիտատեղեկատվական, մշակութային գործունեություն, մասնավորապես, պատմական, հնագիտական, ճարտարապետական կամ այլ մշակութային արժեք ներկայացնող անշարժ հուշարձանների, հուշարձանախմբերի ուսումնասիրման, հանրահռչակման և օգտագործման, ինչպես նաև պետական սեփականություն հանդիսացող պատմամշակութային անշարժ հուշարձանախմբերի, հուշարձանների համալիրների, բնապատմական, պատմական միջավայրի, պատմամշակութային հողերի և դրան հարող տեղանքապատկերների (լանդշաֆտների) ամբողջական պահպանում։ Կազմակերպությունը չի հետապնդում շահույթի ստացում։
Կազմակերպության ենթակայության և վերահսկողության տակ են գործում «Զվարթնոց», «Գառնի» և «Գլաձորի համալսարան» պատմամշակութային արգելոց-թանգարանները, «Մեծամոր» պատմահնագիտական արգելոց-թանգարանը, «Գոշավանք» պատմաճարտարապետական արգելոցը, «Արփի» բնապատմական արգելոց, «Զորաց քարեր» բնակատեղի» և «Լոռի բերդ» քաղաքատեղի» պատմամշակութային արգելոցները, «Դիլիջան» ժողովրդական ճարտարապետության արգելոց-թանգարանը։
«Պատմամշակութային արգելոց-թանգարանների և պատմական միջավայրի պահպանության ծառայություն» ՊՈԱԿ-ի տնօրենի պաշտոնը 2010 թ. հուլիսի 29-ից զբաղեցնում է Վլադիմիր Պողոսյանը։


== Լուսանկարներ ==

		
		
		
		
		


== Նշումներ ==


== Ծանոթագրություններ ==


== Արտաքին հղումներ ==
Կազմակերպության կայքը:
Ուրավել

Ուրավել (վրաց.՝ ურაველი), գյուղ Վրաստանում։ Գտնվում է Սամցխե-Ջավախք մարզի Ախալցխայի շրջանում։


== Դիրք ==
Գյուղը գտնվում է ծովի մակարդակից 1250 մետր բարձրության վրա։ Շրջկենտրոն Ախալցխայից հեռու է 17 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 660 մարդ։


== Ծանոթագրություններ ==
Սթիվեն Դորֆ

Սթիվեն Դորֆ (անգլ.՝ Stephen Dorff, հուլիսի 29, 1973(1973-07-29), Ատլանտա), ամերիկացի դերասան։


== Կենսագրություն ==
Սթիվ և Նենսի Դորֆերի ընտանիքը որոշ ժամանակ ապրել է Ատլանտայում, իսկ փոքր որդու ծնվելուց հետո տեղափոխվել են Լոս Անջելես։ Սթիվը վաղաժամ հետաքրքրություն է ցուցաբերել կինոյի հանդեպ։ Արդեն 9 տարեկանում նա նկարահանվել է «Family Ties» հեռուստասերիալում։ 1987 թվականին առաջին դերը ստացել է  «Դարպասները»  ֆանտաստիկ  ֆիլմում։
1992 թվականին գլխավոր դեր է մարմավորել «Միայնակի ուժը» դրամայում, որի համար առաջադրվել է «Երիտասարդ դերասան» մրցանակի։
Բարձր գնահատականի է արժանացել Սթիվեն Դորֆի աշխատանքը Իեն Սոֆտլիի «Բեկբիտ»  ֆիլմում (1994 թվական), որը պատմում էր «Բիթլզ» խմբի հայտնվելու մասին, որտեղ Սթիվեն Դորֆը մարմնավորել է այսպես կոչված հինգերորդ անդամին՝ բասիստ Ստյուարտ Սատկլիֆին։
Դորֆի ստեղծագործական կարիերայի հաջորդ փուլը դարձան՝ «Ես կրակել եմ Էնդի Ուորհոլի վրա» ֆիլմը, որտեղ նրա զույգը Լիլի Թեյլորն էր և Ջոն Ուոտրեսի «Խելառ Սեսիլ Բ» (2000) ֆիլմը։ Դորֆը համաշխարհային հռչակ ձեռք բերեց 1998 թվականին՝   Marvel կոմիքիսի էկրանավորմանը՝  «Բլեյդ» ֆիլմում մասնակցելուց հետո, որտեղ նա մարմնավորում էր հանցագործ Դյակոն Ֆրոստին։  Այդ դերի համար Սթիվեն Դորֆը 1999 թվականին  ստացել է «MTV Movie Awards» մրցանակը, որպես լավագույն չարագործ։ «Վախ..com» և «Սատանայական առանձնատուն» ֆիլմերից հետո  2005 թվականին Սթիվեն Դորֆի մասնակցությամբ թողարկվել է «Միայնակ մթության մեջ» ֆիլմը։
«Տասներեքերորդ հարկ » ֆիլմը 2007 թվականին Նյու Յորքի սարսափ ֆիլմերի ամենամյա կինոփառատոնում (New York City Horror Film Festival) ճանանչվել է լավագույն ֆիլմ, իսկ Սթիվեն Դորֆը՝ լավագույն դերասան։
Սթիվեն Դորֆը նկարահանվում է նաև երաժշտական տեսահոլովակներում, որոնից ամենահայտնին համարվում է Բրիտնի Սպիրսի «Everytime» տեսահոլովակը։


== Ֆիլմագրություն ==


== Երաժշտական տեսահոլովակներ ==


== Ծանոթագրություններ ==
Պիանո

Պիանո (իտալ.՝ piano, բառացի՝ մեղմ, կրճատ գրվում է՝ p), երաժշտության մեջ՝ դինամիկայի հիմնական նշումներից մեկը։ Հակադիր է ֆորտեին։ Պիանիսսիմո՝ pianissimo (рр)՝ շատ մեղմ, պիանո պիանիսիմո՝ piano pianissimo (ppp)՝ ավելի շատ մեղմ են։ Պիանո բառը հաճախ գործածվել է forte piano (դաշնամուր)-ի փոխարեն և իբրև դրա կրճատ նշում։
(221) Էոս

(221) Էոս (անգլ.՝ Eos), աստերոիդ աստերոիդների հիմնական գոտում։ Հայտնաբերվել է 1882 թվականի հունվարի 18-ին Յոհան Պալիսայի կողմից Վիեննայում։
Միջին հեռավորությունը Արեգակից կազմում է 3,008662 ա. մ., առավելագույնը մոտենում է 2,693 ա. մ. հեռավորության վրա և հեռանում 3,3243 ա. մ.։ Արեգակի շուրջ մեկ ամբողջական պտույտ է կատարում 1906,16 երկրային օրվա ընթացքում, իր ուղեծրով շարժվելով միջինում 0,188862 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 10,88° անկյուն։
Էոս աստերոիդը գլխավորում է Էոսի աստերոիդների ընտանիքը, որի մեջ ներառված են այս պահին հայտնի ավել քան 4400 անդամներ։ Ընտանիքի ներքին սահմանը անցնում է 2,99 ա. մ. հեռավորության վրա Արեգակից, որը համապատասխանում է Յուպիտերի հետ 7:3 ուղեծրային ռեզոնանսին, իսկ արտաքին սահմանը՝ 3,03, որը համապատասխանում է 9:4 ռեզոնանսին։
Ըստ Տոլենի սպեկտրալ դասակարգման պատկանում է K դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(221) Էոս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ջո Պանտոլիանո

Ջոզեֆ Փիթեր «Ջո» Պանտոլիանո (անգլ.՝ Joe Pantoliano, սեպտեմբերի 12, 1951(1951-09-12), Հոբոկեն, Նյու Ջերսի), ամերիկացի դերասան, պրոդյուսեր, ռեժիսոր, սցենարիստ, Էմմի մրցանակի դափնեկիր։ Հայտնի է դարձել «զզվելի կերպարների» դերերի կատարմամբ․  «Մատրիցա» (1999) ֆիլմում՝ դավաճան Սայֆերին, խուզարկու Թեդին՝ «Հիշիր», Ռալֆ Սիֆարետոն՝ «Կլան Սոպրանո» ֆիլմերում և ուրիշներ։ Նկարահանվել է ավելի քան 100 ֆիլմերում և սերիալներում, այդ թվում՝ «Գրողի տարած ծառայություն Մեշ հոսպիտալում» և «Նյու Յորքի ոստիկանությունը»։


== Կենսագրություն ==
Պանտոլիանոն ծնվել է Նյու Ջերսի նահանգում՝ իտալական ծագմամբ սովորական ընտանիքում։
1987 թվականին նկարահանվել է Սթիվեն Սփիլբերգի «Արևի կայսրություն» ֆիլմում՝ ռազմիկ Ֆրենկ Դեմարեստի փոքր դերում։
2003 թվականին Պանտոլիանոն փոխարինել Է Սթենլի Տուչիին «Ֆրենկն և Ջոնը լուսնի լույսի տակ» բրոդվեյկական բեմադրությունում։ Նույն թվականին «Կլան Սոպրանո» հեռուստասերիալում Ռալֆ Սիֆարետոյի նշանավոր դերի կատարման համար ստացել է Էմմի մրցանակ։
2007 թվականի հոկտեմբերին հանդես է եկել հրապարակային ելույթով այն մասին, որ «Կտավ» ֆիլմն օգնել է իրեն հաշտվել իր դեպրեսիայի հետ, որից, ըստ նրա խոսքերի, տառապել է վերջին 10 տարիների ընթացքում և նաև իր մտադրության մասին հրապարակայնորոն օգնել բոլոր մարդկանց, որոնք տառապում են նույն հիվանդությամբ։ Տառապում է դիսլեքսիայով (կարդալու ունակությունների խանգարում)։


== Ընտրյալ ֆիլմագրություն ==


== Մրցանակներ և պարգևներ ==
2003՝ «Կլան Սոպրանո» սերիալում խաղացած դերի համար Էմմի մրցանակ «Դրամատիկ սերիալում երկրորդ պլանի լավագույն դերասան» կատեգորիայում։


== Ծանոթագրություններ ==


== Արտաքին հղումներ ==
Официальный сайт(անգլ.)
Միսիս կամուրջ

Միսիս կամուրջ (թուրքերեն՝ Misis Köprüsü), հռոմեական կամուրջ Թուրքիայի Ադանայի նահանգում։ Կամուրջը գտնվում է Ադանա քաղաքի մոտ։ Կամուրջը քարե է։ Բաղկացած է 9 կամարներից։ Վերջին երկրաշարժից հետո այն վերականգնվել է և օգտագործվում է մինչ օրս։


== Աշխարհագրություն ==
Կամուրջը կառուցված է Ջեյհան գետի վրա՝ Յաքափընարի և Գեչիթլիի միջև 36°57′ հս․ լ. 35°38′ ավ. ե.: Սկզբնապես կամուրջը չի կապել Tur-D400 մայրուղին Միջերկրական ծովի հետ։ Գտնվում է Ադանայից 25 կիլոմետր (16 մղոն) հեռավորության վրա։


== Պատմություն ==
Միջնադարում Մամեստիան եղել է մեծ քաղաք, իսկ կամուրջը կառուցվել է պատմական քաղաքից դեպի արևելք։ Այն կառուցվել է հռոմեական կայսր Ֆլավիուս Հուլիոսի հրամանով (առավել հայտնի է որպես Կոստանտինոս II) IV դարում։ Վերակառուցվել է բյուզանդական կայսր Հուստինիանոս I-ի կողմից VI դարում։ Այն նորից վերակառուցվել է 743 և 840 թվականներին։ Կամուրջը մեծապես օգտագործվել է նաև Օսմանյան կայսրության ժամանակ։ Կամուրջը մեծապես տուժել Ջեյհանի երկրաշարժի ժամանակ, սակայն նորից վերանորոգվել է։ Համաձայն լեգենդի, Լուկման(չաշխատող հղում) ը, ով հայտնագործել էր կյանքի էլիքսիրը, բույսերը հավաքել էր հենց Միսիս կամրջի մոտից։


== Ծանոթագրություններ ==


== Գրականություն ==
First Encyclopaedia of Islam: 1913—1936. — Brill, 1993. — ISBN 90-04-09796-1
Dana Facaros, Michael Pauls Adana // Turkey. — New Holland Publishers, 2000. — 565 с. — (Country and Regional Guides - Cadogan Series). — ISBN 9781860110788
Ուբաիրա

Ուբաիրա (պորտ.՝ Ubaíra), համայնք Բրազիլիայի հյուսիսարևելյան տարածաշրջանում՝ Բաիա նահանգի կազմում։ Գտնվում է Բաիա մարզում։ Մտնում է Կրուզեյրու դու Ժերեմոաբու գավառի կազմի մեջ։ Բնակչությունը կազմում է 20 439 մարդ՝ 2006 թվականի տվյալներով։ Գրավում է 762,404 կմ2 տարածք։ Բնակչության խտությունը՝ 26,8 մարդ/կմ²։ Քաղաքի տոնը հունիսի 30-ին է։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 45.997.383,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 2.242,57 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,624 (տվյալները՝ ՄԱԿ-ի զարգացման ծրագրի)։


== Ծանոթագրություններ ==
Ավագ Պետրոսյան փողոց (Երևան)

Ավագ Պետրոսյան փողոց, փողոց Երևանի Կենտրոն վարչական շրջանում։ Անվանվել է ի պատիվ Երևանի օպերայի և բալետի թատրոնի մեներգիչ, տենոր Ավագ Պետրոսյանի։ Այս պահին Երևանի ամենակարճ փողոցներից մեկն է։


== Տվյալներ ==
Սկսվում է Սայաթ-Նովայի պողոտայից, ձգվում և հատում է Թումանյան փողոցը։


== Հատող փողոցներ ==
Թումանյան փողոց


== Պատմություն ==
Նախկինում կոչվել է Մետաղագործների փողոց, և մինչև ներկա անունը՝ Թումանյան փողոցի առաջին անցուղի։ 2004 թվականին Երևանի քաղաքապետարանի որոշմամբ Թումանյան փողոցի առաջին անցուղին վերանվանվել է Ավագ Պետրոսյան փողոց։
2014 թվականի հունիսի 11-ին Ավագ Պետրոսյանի ծննդյան 100-ամյակի առիթով Երևանի քաղաքապետարանի նախաձեռնությամբ Երևանի Սայաթ-Նովայի պողոտայի և Ավագ Պետրոսյան փողոցի խաչմերուկում բացվել է տենորի հուշարձանը։


== Պատկերասրահ ==

		
		
		
		


== Տես նաև ==
Երևանի փողոցների ցանկ
Երևանի վարչական բաժանում


== Ծանոթագրություններ ==


== Աղբյուրներ ==
Սերգեյ Ավագյան,  Երևանի փողոցները, Երևան, «ՎՄՎ-ՊՐԻՆՏ», 2010 — 272 էջ։
Ղևոնդ Դուրյան

Ղեւոնդ Դուրեան (Զըմպայեան) (1879, Կոստանդնուպոլիս, Օսմանյան կայսրություն - դեկտեմբերի 24, 1933(1933-12-24), Նյու Յորք, Նյու Յորք, ԱՄՆ), հայ եկեղեցական գործիչ, արքեպիսկոպոս։ 
Ծնվել է Կ․ Պոլսում (Սկյուտար)։ Սովորել է Արմաշի դպրեվանքում, ուր և ձեռնադրվել է վարդապետ։ Հոգևոր պաշտոններ է վարել Կ․ Պոլսում, Զմյուռնիայում, Մանչեստրում։ 1931 թվականին ընտրվել է ամերիկահայերի հոգևոր առաջնորդ և ջանացել Սբ․ Էջմիածնի և մայր հայրենիքի շուրջը համախմբել ամերիկահայ եկեղեցին ու համայնքը։ Հայրենասիրական գործունեության համար Դուրյանը հալածվել է դաշնակցականներից և դաշունահարվել 1933 թվականի դեկտեմբերի 24-ին, Նյու Յորքի Ս․ Խաչ եկեղեցում։ Հրատարակել է հետևյալ գործերը. «Փոքր քարոզգիրք ի պէտս ժողովրդեան» (1905, Կ.Պոլիս, Վահրամ եւ Հրաչյա Տեր-Նևրսեսյան տպ.), «Չորս աւետարաններու ծագումն ու վաւերականութիւնը» (1906, Կ. Պոլիս, Հակոբ Մաթեւոսյանի տպ., 1926, Փարիզ, Կ. Ներսեսի տպ.), «Մկրտութեան խորհուրդը» (1907, Կ. Պոլիս, Վ. եւ Հ. Տեր Նևրսեսյան տպ.), «Պարզ քարոզներ» (1907, Կ. Պոլիս, նույն տպ.), «Ժողովրդային պարզ քարոզներ» (1909, Կ. Պոլիս, Հովնան Փալագաշյանի տպ.) «Դպրեվանքեան քարոզներ» (1929, Փարիզ, Կ. Ներսեսի տպ.)։ Հետմահու լույս տեսած է «Պատմութեան համար» (1934, Նյու Յորք) գրքույկը։


== Ծանոթագրություններ ==
Աստերոիդների ցանկ (45901-46000)

Աստերոիդների ցանկ (45801-45900)  • Աստերոիդների ցանկ  • Աստերոիդների ցանկ (46001-46100)
 Աստերոիդների ցանկ (45801-45900)  • Աստերոիդների ցանկ  • Աստերոիդների ցանկ (46001-46100)


== Աղբյուր ==
«Discovery Circumstances: Numbered Minor Planets (45001)-(50000)»։ www.minorplanetcenter.net
Ակուտա

Ակուտա, լեռ Վիրահայոց լեռնաշղթայում, նախկին Ախալցխայի գավառում։


== Ծանոթագրություններ ==